নবীগঞ্জ প্রতিনিধি ॥ জাতীয় পার্টির কেন্দ্রীয় যুগ্ম সাংগঠনিক সম্পাদক এম এ মুনিম চৌধুরী বাবু এমপি বলেছেন, বঙ্গবন্ধুর জন্ম না হলে দেশ স্বাধীন হতো না আর পল্লী বন্ধু এরশাদের জন্ম না হলে উপজেলা পদ্ধতি চালু হতোনা। তিনি বলেন, প্রধানমন্ত্রী শেখ হাসিনার স্বপ্ন বাংলাদেশের মানুষের মুখে হাসি ফুটানো। বঙ্গবন্ধুর সোনার বাংলা গড়তে হলে আমাদেরকে একযোগে ঐক্যবদ্ধ হয়ে কাজ করতে হবে। তিনি বলেন, উপজেলা নির্বাচনে পরাজিত অপশক্তি আমার বিরুদ্ধে অপপ্রচার শুরু করেছে, কোন অপশক্তি ষড়যন্ত্র করে নবীগঞ্জ বাহুবলের উন্নয়ন দাবিয়ে রাখতে পারবেনা। গতকাল বিকালে নবীগঞ্জ উপজেলার করগাঁও ইউনিয়নের গুমগুমিয়া, করগাঁও হালিমপুর গ্রামে ১ কোটি ৫ লাখ ৫৪ হাজার টাকা ব্যয়ে ১১ কিলোমিটার বিদ্যুৎ লাইনের শুভ উদ্বোধনী অনুষ্টানে প্রধান অতিথির বক্তৃতাকালে উপরোক্ত কথা বলেন। ...